cyanic-selkie/wikianc huggingface dataset:
HMS Inconstant (H49)
1944
Seuraavana päivänä alus siirrettiin luoteisen reitin alaisuuteen suojaamaan saattueita sekä Kotilaivaston aluksia. Alus suojasi 27. maaliskuuta saattuetta JW58 HMS Impulsiven kanssa. Se siirrettiin 29. maaliskuuta suojaamaan risteilijä HMS Diademia ja saattuetukialuksia HMS Activityä ja HMS Trackeria. Suojaus erkani 4. huhtikuuta saattueesta sen saavuttua määränpäähänsä.
Alus liittyi 7. huhtikuuta palaavaan saattueeseen RA58, josta se erkani 12. huhtikuuta Loch Ewessä. Alus matkasi 18. huhtikuuta yksin Kuolan niemimaalle suojatakseen saattueen RA59 kotimatkan. Se saapui 23. huhtikuuta Kuolan niemimaalle, josta se aloitti paria päivää myöhemmin saattueen mukana kotimatkansa. Alus erkani 6. toukokuuta saattueesta ja se liittyi seuraavana päivänä Kotilaivastoon.
Alus siirrettiin 29. toukokuuta 14. Saattajaryhmään Kanaalin alueen sukellusveneentorjuntaan. Aluksen kotisatamaksi vaihtui Plymouth. Se upotti 18. kesäkuuta 1944 Englannin kanaalissa Guernseyn lounaispuolella syvyyspommein sukellusvene U-767:n yhdessä HMS Famen ja HMS Havelockin kanssa (49.05°N, -3.21667°W).
Elokuussa alus oli huollettavana telakalla Liverpoolissa, josta se palasi ryhmäänsä syyskuussa. Se poistettiin lokakuussa palveluksesta ja siirrettiin uuteen huoltoon. Alus matkasi Thames-joelle ja se siirrettiin Green and Silley Weirin telakalle Lontoossa, mistä se siirrettiin marraskuussa edelleen Devonportin telakalle viimeisteltäväksi.
1945
Inconstant siirrettiin 13. syyskuuta Devonportin telakalle. Alus palasi 27. tammikuuta 1946 telakalta ja se palautettiin 9. maaliskuuta 1946 Istanbulissa Turkille, joka liitti sen laivastoonsa nimellä TGC Muavenet. Alus romutettiin 1960.
Panakeia
thumb|right|200px|Panakeia valvomassa lääkkeen antamista lapselle Panakeia oli kreikkalaisessa mytologiassa parantamisen jumalatar ja Asklepioksen tytär.
Yhdessä sisariensa kanssa he harjoittivat kukin yhtä puolta Apollonin tieteistä: Panakeia oli lääkeaineiden, Iaso parantamisen, Hygieia terveyden, Akeso toipumisen ja Aigle luonnollisen kauneuden jumalatar. Hänen veljensä olivat mestaridiagnostikko Podaleirios, mestarikirurgi Makhaon sekä Telesforos ja Aratos. Podaleirios ja Makhaon hallitsivat Trikkan kaupunkia kaksoismonarkkeina.
Panakeian nimestä tulee käsite panacea, yleislääke, joka parantaa kaikki sairaudet.
Leon Matemaatikko
Leon Matemaatikko ( tai, Leōn ho Mathēmatikos tai Filosofos; n. 790–869) oli bysanttilainen filosofi ja loogikko. Hän oli aikansa merkittävin oppinut Bysantin valtakunnassa ja ajan "bysanttilaisen renessanssin" merkittävimpiä edustajia.
Leon oli kotoisin Thessaliasta ja toimi Thessalonikin arkkipiispana. Myöhemmin hänestä tuli Konstantinopolissa toimineen Magnauran koulun johtaja. Magnaurassa hän opetti muun muassa aristoteelista logiikkaa. Leon oli oppinut monilla aloilla. Hän kirjoitti muun muassa matematiikasta, tähtitieteestä ja lääketieteestä. Tieteellisten teosten lisäksi hän kirjoitti myös runoutta. Leonin teoksista on säilynyt vain joitakin kommentteja Platonin teosten käsikirjoitusten ohessa.
AdraMelekTaus
AdraMelekTaus on suomalaisen sinfonisen black metal -yhtye Alghazanthin EP-levy. Se julkaistiin vuonna 2013 levymerkillä Woodcut Records.
Albumista julkaistiin rajoitettu 500:n kappaleen painos.
Edvard Richter -palkinto
Varsinaisen palkinnon lisäksi voidaan myöntää tunnustuspalkintoja ja kunniamainintoja. Vuonna 2004 annettiin kunniamaininta poikkeuksellisesti neljälle kuvataiteilijalle. Vuonna 2010 jaettiin myös erikoispalkinto. Vuonna 2021 palkinnon arvo oli 10 000 euroa.
Japanin punainen armeijakunta
Japanin punainen armeijakunta oli japanilainen helmikuussa 1971 perustettu terroristijärjestö, jonka perustajana pidetään Fusako Shigenobua. Järjestö perustettiin, kun Shigenobu riitautui Japanin kommunistisen liiton - Punainen armeijakunta kanssa.
Japanin punaisessa armeijakunnassa oli noin 40 jäsentä. Sillä oli läheiset suhteet palestiinalaiseen PFLP:hen. Liikkeen aktiivisimmat vuodet olivat 1960-luvun loppupuoli ja 1970-luku. 1980-luvulla JPA ei ollut aktiivinen Japanissa ja tukeutui lähes kokonaan PFLP:hen rahoituksessa. JPA:n tavoitteena oli kaataa Japanin keisarikunta ja aloittaa maailmanvallankumous. Japanissa sen kohteina olivat muun muassa Yhdysvaltain joukot ja Yhdysvaltain kansalaiset.
JPA syntyi Vietnamin sodan vastaisten opiskelijalevottomuuksien aikaan 1960-luvulla. Vuonna 1997 JPA menetti tukikohtansa Libanonissa. Perustaja Shigenobu pidätettiin vuonna 2000. Vuonna 2001 hän lakkautti järjestön. Vapautuessaan vuonna 2022 hän pyysi anteeksi ja sanoi: "aiheutimme vahinkoa viattomille ihmisille".
Otto Piisinen
Otto Piisinen (17. elokuuta 1885 Kuopion maalaiskunta – 15. elokuuta 1965 Varkaus) oli suomalainen toimittaja, talousneuvos ja sosialidemokraattien kansanedustaja 1910-luvulla.
Elämäkerta
Piisisen vanhemmat olivat lampuoti August Piisinen ja Vilhelmiina Miettinen. Hän kävi kansakoulun ja toimi sitten Uuden Suomettaren ilmoitusmestarina Helsingissä 1904–1905 sekä sanomalehdentoimittajana vuodesta 1905. Piisinen oli Eteenpäin-lehden vastaavana toimittajana Kotkassa 1907–1908, Savon Työmiehen päätoimittajana Kuopiossa 1911–1914, Savon Uutisten vastaavana toimittajana Kuopiossa 1915 ja viimeksi eräiden kotimaisten lehtien kirjeenvaihtajana Tukholmassa 1912–1915. Hän oli 8 kuukautta vankilassa majesteettirikoksesta tuomittuna. Oululainen Kansan Tahto, jossa Piisinen oli toimittajana, julkaisi syksyllä 1906 kirjoituksen ”Olen täydellisesti yhtä mieltä kanssasi”, jossa pilkattiin Venäjän keisaria Nikolai II:a. Kirjoituksesta nostettiin majesteettirikossyyte ja joulukuussa 1907 Vaasan hovioikeus tuomitsi Piisisen kahdeksan kuukauden vankeusrangaistukseen.
Piisinen oli sosialidemokraattien kansanedustajana 1914–1917 edustaen Kuopion läänin läntistä vaalipiiriä. Hän sai vapautuksen edustajantoimesta 22. kesäkuuta 1917 sairauden takia ja hänen paikalleen eduskuntaan tuli SDP:n Konsta Lindqvist. Suomen sisällissodan aikana Piisinen, joka ei hyväksynyt vallankumousta, ryhtyi valkoisen hallituksen eli Vaasan senaatin alaisuudessa toimineen tietotoimiston palvelukseen. Yhdessä toisen entisen sosiaalidemokraattisen kansanedustajan Viktor Blomqvistin kanssa hän laati valkoisten propagandakäyttöön tarkoitetun kirjasen Miten käy Suomen työväenliikkeen, jossa tuomittiin kapina ja työväenliikkeen siltasaarelainen johto sekä ylistettiin Svinhufvudin hallitusta. Kirjasen tilasi valkoisten propagandaa järjestellyt tehtailija Isak Räsänen ja valkoiset levittivät sitä sodan aikana pitkin Suomea. Piisinen siirtyi myöhemmin poliittisissa mielipiteissään vielä enemmän oikealle ja hänestä tuli lopulta Isänmaallisen kansanliikkeen tukija.
Piisinen johti myös Kuopion Työväenyhdistyksen Näytelmäseuraa 1906–1910 ja Kuopion Työväen Teatteria 1910–1914.
Perustuslaillisten riemumarssi
Perustuslaillisten riemumarssi on forssalaisen Kalle Jousisen sanoittama työväenlaulu. Se lauletaan kansansävelmällä ”Kun Eklöfin Augusti Porvoosta tuli”, joka oli 1900-luvun alussa suosittu tanssilaulu. Laulun sanat julkaistiin ensimmäisen kerran arkkiveisuna Tampereella vuonna 1906, julkaisijana Kirjapaino O. Y Sanoma. Samana vuonna Työväen osuuskirjapaino julkaisi laulusta vähemmän tunnetun vaihtoehtoisen version nimellä ”Korkia Weisu perustuslaillisuuden kunniaksi”. Laulun sanoitus kuvastaa työväenliikkeen epäluuloista suhtautumista perustuslaillisiin vuoden 1905 suurlakon jälkeen. Säkeistöjä on yhteensä neljätoista. Kahdennentoista säkeistön alku ”Laki ennen meitä syntynyt on, myös jälkehemme jää” viittaa J. L. Runebergin runoon ”Maaherra”.
Perustuslaillisten riemumarssi ehti välillä jo vaipua unohduksiin, mutta se nousi uuteen suosioon, kun Jussi Raittinen levytti sen vuonna 1969 myyntimenestykseksi kohonneelle albumille Työväen lauluja. Hän on myös esittänyt sitä sadoissa tapahtumissa ja iltamissa varsinkin 1970- ja 1980-luvuilla. Raittisen levyttämä versio sisältää säkeistöt 1, 2, 3, 7, 9 ja 11. Samaa lyhennettyä versiota on 2000-luvulla laulanut keikoillaan rap-artisti Paleface. Laulun säveltä on käytetty myös S. Albert Kivisen sanoittamassa ja levyttämässä satiirilaulussa ”Vapaa maa”.
Otto Piisinen
Elämäkerta
Piisinen siirtyi toimittajan uralta liikemieheksi. Hän oli valtion virkatalon vuokraajana Leppävirralla 1912–1919 sekä toimi puutavarakaupan harjoittajana, laivanvarustajana ja laivanrakentajana Leppävirralla vuodesta 1914 ja siirtomaatavarakaupan harjoittajana Kuopiossa vuodesta 1915. Piisisellä oli tiilitehdas Leppävirralla 1917–1949 ja Vuoksenniskalla 1936–1940 sekä saha-, mylly- ja kauppaliike Heinävedellä 1937–1943.
Piisinen oli myöhemmin Pohjois-Savon Paino Oy:n johtokunnan puheenjohtaja ja toimitusjohtaja sekä Pohjois-Savo-lehden toimittaja Kuopiossa vuosina 1932–1942. Pohjois-Savo oli näinä vuosina puolueista riippumaton lehti. Piisinen sai talousneuvoksen arvon 1950.
Otto Piisinen oli naimisissa vuodesta 1907 Anna Helena Uotisen kanssa.
Hiroshi Fushida
Hiroshi Fushida (, s. 10. maaliskuuta 1946 Kioto) on entinen japanilainen F1-kuljettaja.
Le Mans
Fushida ajoi vuosina 1973, 1975 ja 1981 Mazdan ja Toyotan valmistamilla autoilla Le Mansin 24 tunnin ajoja S 3.0 -luokassa.
Formula 1
Fushida osallistui kahteen F1-osakilpailuun kaudella 1975. Hän kuitenkin karsiutui molemmista eikä päässyt starttaamaan kilpailuihin. Hollannin GP:ssä hänen moottorinsa hajosi harjoituksissa ja Britannian GP:ssä hän epäonnistui aika-ajoissa. Hän ajoi Maki-tallissa.
Touring Car
Vuoden 1975 Hardie Ferodon 1000 Touring Car -kilpailussa hän oli Don Hollandin kanssa C-luokan ensimmäinen ja koko kilpailun viides.
Formula Renault 3.5 -kausi 2015
Formula Renault 3.5 -kausi 2015 oli Formula Renault 3.5 -sarjan yhdestoista ja viimeinen kausi. Kausi alkoi 25. huhtikuuta Espanjan Alcañizista ja päättyi 18. lokakuuta Espanjan Jereziin.
Sarjan mestaruuden voitti brittiläinen Oliver Rowland. Toiseksi sijoittui ranskalainen Matthieu Vaxivière ja kolmanneksi hollantilainen Nyck de Vries.
Kuljettajamuutokset
Uudet kuljettajat
Tallia vaihtaneet kuljettajat
Poistuneet kuljettajat
Fié
Fié on Nigerin sivujoki Guineassa ja Malissa. Sen valuma-alueen laajuus on 4 045 neliökilometriä.
Joki saa alkunsa Mandianan lounaispuolelta, virtaa Sankaranin länsipuolella kohti pohjoista ja laskee Nigeriin ennen Kangabaa. Valuma-alueesta 76 % kuuluu Guineaan ja 24 % Maliin.
Fiéllä harjoitetaan kalastusta ja kullankaivuuta. Se on tunnettu myös malariaa ja jokisokeutta levittävistä sääskistään. Guinean-puoleinen osa kuuluu 10 152 neliökilometrin laajuiseen Sankarani-Fién Ramsar-alueeseen.
Eva Hemming
Eva Lisa Hemming oli suomalainen käsikirjoittaja, näyttelijä ja tanssitaiteilija.
Ura
Hemming opiskeli balettitanssijaksi Helsingissä ja Tukholmassa. Hänen opettajiaan olivat pietarilaissyntyinen Elisabeth Apostoli ja vapaan tanssin maineikas edustaja Maggie Gripenberg. Lisäksi hän opiskeli myös Svenska Teaternin oppilaskoulussa. Suomalaisen oopperan baletissa hän oli 1940–1946. Sotien jälkeen hän matkusteli ja myös opiskeli ulkomailla.
Eläkkeelle jäätyään Hemming alkoi pitää steppauksen alkeiskursseja ja edisti voimakkaasti kyseisen tanssilajin uudelleen virinnyttä harrastusta Suomessa. Hänen oppilaansa perustivat 1971 Suomen tiettävästi ensimmäisen steppiyhdistyksen Tap-Stepin.
Steppitunneilla New Yorkissa hän näki itämaista tanssia ja kiinnostui siitä niin, että kun hän kotimaahan palattuaan perusti 1977 oman tanssikoulun, hän opetti paitsi balettia myös itämaista tanssia. Hän teki myös koreografioita muun muassa Suomen Kansallisteatterille. Hänelle myönnettiin Pro Finlandia -mitali vuonna 1977.
Yksityiselämä
Hemmingin puoliso oli näyttelijä Leif Wager (1922–2002). Heillä oli kaksi tytärtä Evita ja Carmela. Hemming on haudattu Hietaniemen hautausmaalle Taiteilijanmäelle.
Filmografia
Lähde:
Sodankäynnin strategia
Sodankäynnin strategia (klassiseksi kreikaksi strategia 'sodanjohtotaito' < stratēgòs 'korkea sotapäällikkö') tarkoittaa valtion voimavarojen käyttöä turvallisuuspäämäärien saavuttamiseksi. Se on yksi sotataidon alakäsitteistä. Muut ovat operaatiotaito, taktiikka ja taistelutekniikka.
Strategia-käsite on laajentunut Napoleonin sodista nykypäivään tultaessa siten, että nykyään se käsittää kaiken suoran ja välillisen toiminnan, jossa käytetään valtion kaikkia voimavaroja poliittisen johdon asettamien turvallisuuspäämäärien saavuttamiseksi rauhassa ja sodassa. Myös voimavarojen käytön valmistelu on osa sodankäynnin strategiaa.
Strategian alakäsitteitä ovat muun muassa sotilasstrategia, poliittinen strategia, talousstrategia, meristrategia, ilmastrategia ja ydinasestrategia.
Lähteet
Stratagème Krigföring
Seikkailujen linnake
Seikkailujen linnake (Fort Boyard) on ranskalainen televisio-ohjelma, jossa joukko kilpailijoita kilpailee Fort Boyardin linnakkeessa kultaraha-aarteesta suorittamalla erilaisia ruumiillisia suorituksia ja päättelykykyä vaativia tehtäviä. Ohjelman keskeisiä hahmoja ovat muun muassa pitkäpartainen vanha mies ja kaksi lyhytkasvuista miestä sekä kilpailijoita vastaan ottelevat erilaisin teemoin pukeutuneet hahmot.
Ohjelmaa on tuotettu Ranskassa vuodesta 1990 lähtien, ja sitä on esitetty myös Suomen televisiossa. Suomessa viihdesarjaa esitettiin Yle TV1:ssä yhden tuotantokauden verran, 11 osaa vuonna 1993. Ranskassa ohjelmaa esittää France 2. Ohjelmaa tehdään tai on tehty samalla formaatilla myös Ruotsissa (Fångarna på fortet, juontajana Gunde Svan), Alankomaissa, Kanadassa, Yhdysvalloissa, Yhdistyneessä kuningaskunnassa, Argentiinassa, Saksassa, Belgiassa, Unkarissa ja Venäjällä.
Daniel Thomas Turley Murphy
pienoiskuva|Daniel Thomas Turley Murphy Daniel Thomas Turley Murphy (s. 25. tammikuuta 1943 Chicago, Illinois) on yhdysvaltalainen, Perussa toimiva roomalaiskatolinen piispa. Hänet vihittiin augustinolaiseksi papiksi 21. joulukuuta 1968 ja nimitettiin Chulucanasin koadjuuttoripiispaksi 25. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Juan Conway McNabb, jota avustivat Fortunato Baldelli ja Oscar Rolando Cantuarias Pastor.
Turley Murphysta tuli 28. lokakuuta 2000 Chulucanasin piispa.
Cécile La Grenade
Cécile La Grenade (s. 30. joulukuuta 1952 La Borie, Grenada) on grenadalainen yritysjohtaja ja elintarviketieteilijä, joka valittiin vuonna 2013 Grenadan kenraalikuvernööriksi. Hän on toiminut sitä ennen perheyritys De La Grenade Instustriesin toimitusjohtajana, ja hänet on valittu Grenadan vuoden 2010 liikenaiseksi.
Opiskelu ja uran alku
Cécile La Grenade syntyi vuonna 1952 Grenadalla. Hänen vanhempansa olivat Sibyl ja Alan La Grenade. Koulun jälkeen hän työskenteli terveysministeriössä nuorempana laboratorioteknikkona ja hankki sen jälkeen lääketietellisen tekniikan sertifikaatin Länsi-Intian yliopistosairaalasta. Palattuaan Grenadalle La Grenade jatkoi uraansa terveysministeriössä.
La Grenade aloitti 1974 opiskelut Länsi-Intian yliopiston Saint Augustinen kampuksella Trinidadissa. Hän luki luonnontieteitä ja erikoistui kemiaan ja biokemiaan. Valmistuttuaan hän opetti couvalaisessa koulussa. La Grenada palasi Grenadalle vuonna 1979, kun hän sai apikan tuotantokemistinä True Blue Agron jalostustehtaalla. La Grenaden vastuulla oli laadunvalvonta.
La Grenade muutti vuoden 1983 alussa Yhdysvaltoihin, kun hän aloitti elintarviketieteen maisteriopinnot Marylandin College Parkin yliopistossa. Hän suoritti Marylandissa maisterin tutkinnon lisäksi tohtorin tutkinnon. La Grenade työskenteli valmistuttuaan Yhdysvaltain elintarvike- ja lääkevirastossa.
Perheyrityksen johtajasta kenraalikuvernööriksi
La Grenade palasi vuonna 1992 Grenadalle äitinsä Sibyl La Grenadan kuoleman jälkeen. Hän otti äitinsä paikan perheyritys De La Grenade Instustriesin toimitusjohtajana. Yritys tunnetaan elintarviketuotteistaan, joita se jalostaa erityisesti muskottipähkinästä.
La Grenadesta tuli vuonna 2006 Karibian vientijärjestön ohjauskomiten jäsen, ja vuosina 2007–2010 hän oli yksityissektorin edustajana Itäisen Karibian valtioiden yhteistyöjärjestössä. Grenadan kauppakameri valitsi La Grenaden vuoden 2010 liikenaiseksi.
La Grenade valittiin vuonna 2013 Carlyle Gleanin seuraajaksi Grenadan kenraalikuvernöörinä. Hän on kuudes kenraalikuvernööri ja ensimmäinen nainen virassa.
Prinssi Hans
Eteläsaarten Prinssi Hans oikealta nimeltään Hans Westergaard on Frozen – huurteinen seikkailu -elokuvassa esiintyvä fiktiivinen hahmo. Prinssi Hans on Eteläsaarten kuningasperheen 13 lapsi ja kruununperintäjärjestyksessä viimeinen. Tajuttuaan ettei hänestä voi tulla kuningasta omalla saarellaan, hän kehittää suunnitelman tulla hallitsijaksi avioliiton kautta. Prinssi Hans matkustaa Arendelleen osallistumaan Elsan kruunajaisjuhliin ja tutustuu tämän sisareen prinsessa Annaan. Hans hurmaa Annan olemuksellaan ja kosii tätä, mihin Anna suostuu. Elsa ei hyväksy häitä ja jouduttuaan pakenemaan paljastettua taikavoimansa ja vahingossa aiheutettua Arendelleen ikuisen talven, Anna nimittää Hansin varahallitsijaksi lähtiessään etsimään Elsaa. Tänä aikana Hans osoittautuu sympaattiseksi hallitsijaksi voittaen Arendellen asukkaiden luottamuksen huolehtien heidän tarpeistaan. Myöhemmin Hans lähtee miesjoukon kanssa Elsan luomaan jääpalatsiin ja kukistaa taistelussa Elsan luoman lumihirviön katkaisemalla tämän jalan, jolloin lumihirviö putoaa jääsillalta rotkoon. Hans yrittää rauhoittaa Elsan pyytämällä ettei hän olisi hirviö, jona häntä pidetään. Myöhemmin Elsa viedään kahlittuna Arendellen vankilaan ja Hans yrittää puhua Elsalle tuloksetta. Annan palattua ja kerrottua Hansille saaneensa vahingossa Elsan loitsun sydämeensä ja vain tosirakkauden pelastavan hänet, Hans yrittää suudella Annaa, mutta paljastaakin Annalle olevansa paha ja yrittäneensä vain päästä Arendellen valtiaaksi hankkiutumalla eroon Elsasta ja Annasta ja jättää Annan kuolemaan. Hans kohtaa Elsan ja valehtelee tälle Annan kuolleen, jolloin Elsa murtuu ja romahtaa maahan. Hansin yrittäessä tappaa Elsan, Anna viime hetkellä heittäytyy Elsan ja Hansin miekan väliin jäätyen patsaaksi, jolloin miekka pirstoutuu ja Hans lentää taaksepäin iskun voimasta. Kun Elsa onnistuu rakkauden voimalla peruuttamaan ikuisen talven, Anna iskee Hansia naamaan lennättäen hänet mereen. Hans vangitaan ja lähetetään takaisin Eteläsaarille veljiensä ja vanhempiensa tuomittavaksi.
Lyhytelokuvassa Frozen – kuumetta Hans nähdään hetken aikaa suorittamassa rangaistustaan siivoten hevostalleja. Elsan vahingossa aivastettua torveen hän luo valtavan lumipallon, joka lentää Eteläsaarille asti ja osuu Hansiin lennättäen hänet kärryyn, joka on täynnä hevosenlantaa, jolloin paikalla olevat hevoset alkavat nauraa. Hans teki cameoroolin Frozen II -elokuvassa, jossa hänet mainittiin useasti ja myöhemmin Elsa tuhosi Hansin näköisen lumiolennon. Elokuvassa Big Hero 6 Hans teki cameoroolin esiintyen etsintäkuulutusjulisteessa ja myöhemmin Hansin näköinen patsas tuhottiin rakettikokeen aikana. Hans esiintyi myös lyhyesti Kingdom Hearts III -pelissä.
Prinssi Hans esiintyi myös Olipa kerran -sarjan neljännellä kaudella ollen paljon sadistisempi ja väkivaltaisempi kuin elokuvassa. Hans vapautti aidon jääkuningattaren Ingridin etsiessään taikauurnaa, johon Elsan pystyy vangitsemaan. Ingrid jäädytti Hansin tämän kutsuttua Elsaa hirviöksi. Myöhemmin Hans liittoutui Mustaparran kanssa ja vangitsi Elsan taikauurnaan ja yritti tappaa Annan ja Kristoffin yrittäessään vallata Arendellea. Myöhemmin Anna, Kristoff ja Elsa onnistuvat palaamaan Arendelleen ja syrjäyttävät Hansin vallasta ja vangitsevat tämän.
Juan Conway McNabb
Juan Conway McNabb (11. joulukuuta 1925 Beloit, Wisconsin – 26. helmikuuta 2016) oli yhdysvaltalainen, Perussa toiminut roomalaiskatolinen piispa. Hänet vihittiin augustinolaiseksi papiksi 24. toukokuuta 1952 ja nimitettiin Chulucanasin prelaatiksi 4. maaliskuuta 1964. Lisäksi hän sai 8. huhtikuuta 1967 nimityksen Saia Maiorin titulaaripiispaksi, jona hän toimi, kunnes erosi 27. joulukuuta 1977. McNabbin konsekroi 17. kesäkuuta 1967 John Patrick Cody, jota avustivat Petrus Canisius Jean van Lierde ja Erasmo Hinojosa Hurtado.
12. joulukuuta 1988 Chulucanasista tuli hiippakunta ja McNabbista sen piispa. Hän jäi eläkkeelle 28. lokakuuta 2000. Hän osallistui Vatikaanin toiseen kirkolliskokoukseen.
E. A. Saarimaa
Henkilöhistoria
E. A. Saarimaan vanhemmat olivat maalari Kaarle Saarimaa ja Hanna Knuutti ja puoliso vuodesta 1932 Alli Korhonen.
Pipestonen vesitorni
Pipestonen vesitorni on noin 40,2 metriä (132 jalkaa) korkea käytöstä poistettu vesitorni Pipestonen kaupungissa Pipestonen piirikunnassa Minnesotan osavaltiossa Yhdysvalloissa. Tornin halkaisja on 7,6 metriä (25 jalkaa) ja vesitilavuus oli noin 568 kuutiometriä (noin 150 000 nestegallonaa). Amerikkalaisen arkkitehti L. P. Wolffin suunnittelema vesitorni rakennettiin vuosina 1920–1921, ja se restauroitiin vuonna 1990. Vesitorni oli käytössä vuoteen 1976 saakka, jolloin sen korvasi uusi, isompi vesitorni. Vesitorni pääsi vuonna 1980 National Register of Historic Places-rekisteriin.
Katolinen kirkko Angolassa
Katolinen kirkko Angolassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä
Katolinen kirkko Angolassa on jakautunut 19 hiippakuntaan, joista 5 on arkkihiippakuntia.
Vuonna 2014 arviolta 41,1% Angolan väestöstä kuului katoliseen kirkkoon, ollen suurin uskonnollinen yhteisö Angolassa.
Hemming (täsmennyssivu)
Hemming on skandinaavista alkuperää oleva nimi, joka esiintyy monessa maassa sekä etu- että sukunimenä. Etunimenä sen suomalaistettu muoto on Hemminki.
Tunnettuja Hemming-nimisiä:
Yön ritari
Yön ritari on vuonna 2008 ensi-iltansa saanut yhdysvaltalainen supersankarielokuva, jonka on ohjannut Christopher Nolan. Se perustuu DC Comicsin sarjakuvahahmoon Batman. Yön ritari on Nolanin Batman-elokuvasarjan toinen osa ja jatko-osa vuoden 2005 elokuvalle Batman Begins. Christian Bale jatkaa Batmanin roolissa; muita palaavia pääosan esittäjiä ovat Michael Caine, Gary Oldman ja Morgan Freeman. Elokuva esittelee Harvey Dentin (Aaron Eckhart), Gothamin vastavalitun piirisyyttäjän ja Bruce Waynen lapsuudenystävän Rachel Dawesin (Maggie Gyllenhaal) kumppanin, joka liittyy Batmanin ja poliisin kanssa jahtaamaan rikollisneroa, joka tunnetaan nimellä ”Jokeri” (Heath Ledger).
Elokuvan käsikirjoittivat Christopher Nolan ja hänen veljensä Jonathan Nolan. Elokuvan nimi poikkesi aiemmista Batman-elokuvista siinä, ettei nimeä Batman mainita ollenkaan. Elokuvan ohjaaja ja käsikirjoittaja Christopher Nolan halusi näin kuvastaa, että elokuvan teemat olisivat synkempiä kuin vain kosto tai pelko.
Sekä Yhdysvalloissa että Iso-Britanniassa tuotettu Yön ritari sai ensi-iltansa 18. heinäkuuta 2008 Yhdysvalloissa, ja 25. heinäkuuta 2008 Suomessa. Elokuva sai erittäin myönteisiä arvosteluja ja se rikkoi useita tuottoennätyksiä koko teatteriesityksensä ajan. Yön ritari esiintyi kriitikoiden vuoden 2008 kymmenen parhaan elokuvan listoilla enemmän kuin mikään muu elokuva (287), paitsi WALL-E, ja se oli listojen ensimmäisellä sijalla enemmän kuin mikään muu elokuva (77) sinä vuonna. Se tuotti yli miljardi dollaria lipputuloja, ja on eniten tuottaneiden elokuvien listan sijalla 28. Elokuva sai kahdeksan Oscar-ehdokkuutta; se voitti parhaista äänitehosteista, ja Ledger palkittiin postuumisti parhaan miessivuosan palkinnolla. Vuonna 2016 Yön ritari äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Yön ritarin paluu, trilogian viimeinen osa, sai ensi-iltansa 20. heinäkuuta 2012.
Juoni
Ryöstäjäjoukko tunkeutuu mafian hallitsemaan pankkiin Gotham Cityssä. Suuremman rahasaaliin toivossa ryöstäjät alkavat tappaa toisiaan, ja suunnitelmansa mukaisesti ainoaksi eloonjääneeksi jää Jokeri, joka pakenee yksin rahojen kanssa.
Bruce Waynen sankaripersoona Batman on vakiinnuttanut asemansa poliisin avustajana. Bruce tapaa yleisen syyttäjän, Harvey Dentin, joka seurustelee Brucen läheisen lapsuudenystävän Rachel Dawesin kanssa. Bruce vakuuttuu Dentin menestyvästä taistelusta rikollisuutta vastaan ja päättää hoitaa tämän varainkeruun. Yhdessä Dentin ja komisario James Gordonin kanssa Batman päättää iskeä kerralla kaupunkia vaivaavaa rikollisuutta vastaan.
Jokeri keskeyttää mafiapomojen tapaamisen ja toteaa Batmanin olevan rikollisten suurin ongelma. Jokeri tarjoaa rikollispomoille sopimusta, jonka mukaan hän lupaa hoitaa Batmanin, mikäli saa puolet heidän rahoistaan. Jokeria ei oteta tosissaan, kunnes Batmanin kaappaama rikollisten pankkiiri Lau suostuu todistamaan oikeudessa ja monet Gothamin rikollisista saavat tuomion. Kun rikolliset päättävät epätoivoisina tarttua Jokerin tarjoukseen, tämä laatii julkisen uhkauksen, jonka mukaan ihmisiä kuolee päivittäin ellei Batman paljasta henkilöllisyyttään. Jokeri murhaa poliisipäällikön ja tuomarin sekä yrittää murhata Dentin ja pormestari Garcian. Bruce aikoo paljastaa henkilöllisyytensä, sillä hän uskoo Batmanin olevan turha ja pitää Dentiä sankarina, jonka ei tarvitse naamioitua. Yllättäen Dent julistaa olevansa Batman. Poliisin suojeluksessa oleva Dent joutuu Jokerin jahtaamaksi, mutta Batman ja Gordon onnistuvat nappaamaan Jokerin. Gordon ylennetään poliisipäälliköksi.
Dent ja Rachel kaapataan, ja Batman kuulustelee heidän olinpaikkaansa Jokerilta. Tämä paljastaa Dentin ja Rachelin olevan kahdessa eri rakennuksessa, jotka ovat molemmat täynnä räjähteitä. Batman aikoo pelastaa Rachelin, mutta huomaa Jokerin johdattaneen hänet Dentin luo. Rakennus räjähtää ja Dentin toinen kasvonpuolisko arpeutuu. Gordon ei ehdi pelastaa Rachelia, joka kuolee räjähdyksessä. Jokeri pakenee poliisiaseman sellistä ja tappaa Laun.
Wayne Enterprisesin työntekijä Coleman Reese kertoo päätelleensä Batmanin henkilöllisyyden ja aikoo paljastaa sen. Jokeri uhkaa räjäyttää sairaalan, ellei Reeseä surmata. Bruce ja Gordon suojelevat Reeseä, joka päättää vaieta Batmanin henkilöllisyydestä. Jokeri tapaa sairaalassa Kaksinaamaksi muuttuneen Dentin ja kehottaa tätä kostamaan syyllisille. Jokeri räjäyttää evakuoidun sairaalan ja polttaa kaikki haltuunsa saamansa rahat. Dent alkaa murhata sekä rikollisia että poliiseja, joiden hän kokee olevan syyllisiä Rachelin kuolemaan. Hän päättää uhriensa kohtalosta heittämällä kolikkoa.
Dent pitää Gordonia ja tämän perhettä panttivankina rakennuksessa, jossa Rachel kuoli. Batman käskee Dentiä vapauttamaan Gordonin lapset ja syyttävän oikeita syyllisiä. Dent ampuu Batmania ja uhkaa Gordonin poikaa. Luotiliiveillä varustautunut Batman tokenee ja ryntää Dentin kimppuun, jolloin molemmat putoavat alas rakennuksesta. Dent kuolee ja Batman loukkaantuu. Gordon toteaa Jokerin voittaneen tämän onnistuttua käännyttämään Dentin mielipuoleksi. Batman ei anna Jokerin voittaa vaan haluaa pelastaa Dentin maineen sankarina ja toivon symbolina. Hän käskee Gordonin etsintäkuuluttaa Batmanin ja julistaa tämän syylliseksi Dentin suorittamiin murhiin. Poliisin aloitettua Batmanin ajojahdin, Gordon tuhoaa kirveellä Lepakkosignaalin, Fox tuhoaa jäljintälaitteen, ja Alfred Pennyworth polttaa Brucelle tarkoitetun Rachelin kirjoittaman kirjeen, jossa tämä kertoo suostuvansa Dentin kosintaan.
Ennätykset
Elokuva nousi jo avausviikonlopun aikana IMDb:n kautta aikain suosituimmaksi elokuvaksi. Nykyään se on neljännellä sijalla arvosanalla 9,0. Elokuvan Yhdysvaltain ensi-ilta oli 18. heinäkuuta 2008. Elokuvan avausviikonloppu tuotti yhdysvaltalaisissa elokuvateattereissa 158 411 483 dollaria. Elokuva julkaistiin ensi-iltapäivänään 20 maassa, joissa se tienasi yhteensä 199 700 000 dollaria. Muita jo saavutettuja ennätyksiä ovat muun muassa suurin neljän päivän tuotto pelkästään Yhdysvalloissa (182 900 000 dollaria), suurin yöennakoiden yhteistuotto (18 489 000 dollaria), suurin Imax-ennakoiden yhteistuotto (640 000 dollaria), suurin Imax-avausviikonlopun yhteistuotto (6 400 000 dollaria), suurin yhden päivän tuotto Yhdysvalloissa (66 400 000 dollaria). Entisiä näiden ennätysten haltijoita olivat Spider-Man 3 – Hämähäkkimies 3, Tähtien sota: Episodi III – Sithin kosto ja Pirates of the Caribbean: Maailman laidalla. Yön ritari on historian toinen elokuva, joka on tuottanut yli 500 miljoonaa dollaria Yhdysvalloissa. Tähän mennessä elokuva on tuottanut jo 1 004 558 444 Yhdysvaltain dollaria maailmanlaajuisesti.
Elokuva oli Yhdysvalloissa vuonna 2008 sekä katsotuin elokuva (myynti 530,9 miljoonaa dollaria) että myydyin DVD.
Jatko-osa
Käsikirjoittaja David S. Goyer vihjasi eräässä haastattelussaan, että hän ja ohjaaja Christopher Nolan olisivat suunnitelleet Batman Beginsistä kolmiosaisen Batman-elokuvatrilogian ensimmäistä osaa. Jatko-osan nimeksi varmistui Yön ritarin paluu, minkä lisäksi tulevasta elokuvasta ilmoitettiin vain, että vihollinen ”ei ole Arvuuttaja”. Ennen tätä Nolan oli jo paljastanut, ettei myöskään Pakkasherra tule esiintymään tulevassa elokuvassa. Vuoden 2011 loppupuolella selvisi, että elokuvassa esiintyy Batmanin viholliset Kissanainen (Anne Hathaway) ja Bane (Tom Hardy).
Yön ritarin paluu ilmestyi heinäkuussa 2012.
Eriko Arakawa
Eriko Arakawa (s. 30. lokakuuta 1979 Tokio) on japanilainen jalkapalloilija.
Jalkapallomaajoukkue
Arakawa debytoi Japanin maajoukkueessa kesäkuussa 2000. Hän kuului Japanin joukkueeseen myös MM-kilpailuissa 2003, 2007, kesäolympialaisissa 2004 ja 2008. Hän on pelannut 72 maaottelua ja tehnyt niissä 20 maalia.
Megumi Ogawa
Jalkapallomaajoukkue
Ogawa debytoi Japanin maajoukkueessa joulukuussa 2000.
Kauna (kasvitiede)
Kauna (lat. lodiculae, engl. lodicule) on joidenkin heinäkasvien kukissa oleva kalvomainen lehti, joka sijaitsee tähkylän sisähelpeen sisäpuolella. Kaunoja on tavallisesti kaksi, joskus harvoin kolme, joskaan useilla lajeilla niitä ei ole ollenkaan. Kaunoja on pidetty kukan kehän sisemmän kiehkuran jäänteinä.
Baumanskajan metroasema
Baumanskaja on yksi Moskovan metron asemista. Se avattiin 18. tammikuuta 1944.
Skorpioni-ihminen
Skorpioni-ihmiset ovat Mesopotamian mytologiassa esiintyviä taruolentoja. Ne ovat ihmisen kokoisia demoneja, joilla on ihmisen ylä- ja skorpionin alaruumis. Niillä oli aseinaan jouset ja nuolet, jotka ne saivat ammuttua aina maaliinsa, sekä pistin täynnä myrkkyä. Toisinaan ne kuvataan mahtavien jumalten kokoisina hyvinä hahmoina, jotka vahtivat jumalten valtakunnan portteja. Ne aukoivat kiviporttia jumalille ja kivettivät katseellaan kaikki jumalten joukkoon pyrkivät kuolevaiset.
Greatest Hits (Enrique Iglesias)
Greatest Hits on espanjalaislähtöisen laulajan Enrique Iglesiasin kokoelma-albumi, joka julkaistiin 11. marraskuuta 2008. Se sisältää hänen tunnetuimpia englanninkielisiä kappaleitaan. Levyllä on myös kaksi ennen julkaisematonta kappaletta, duetot Away Sean Garrettin ja Takin' Back My Love Ciaran kanssa.
Greatest Hits on menestynyt parhaiten Isossa-Britanniassa, jossa se on myynyt yli 185 000 kappaletta nousten parhaimmillaan albumilistan kolmanneksi. Yhdysvalloissa albumia on myyty vain vajaat 13 000 kappaletta.
DVD:n kappaleet
Albumin erikoispainoksen mukana on myös yhdeksän musiikkivideota ja kaksi konsertissa taltioitua kappaletta sisältävä DVD.
Eficode
Eficode Oy on suomalainen ohjelmistokehityksen tehostamiseen erikoistunut yritys, jonka tuotteet liittyvät automaatioon ja devops-konsultointiin, sekä saavutettavuus- ja käyttäjätutkimuksiin. Se työllistää yhteensä yli 400 ihmistä eri puolilla maailmaa.
2005–2015
Risto Virkkala perusti Eficoden vuonna 2005 ollessaan 30-vuotias. Työskennellessään ohjelmistokehittäjänä ja teknologiajohtajana hän oli turhautunut epäonnistuneihin projekteihin. Hän huomasi, että ketterien menetelmien hyödyntäminen paransi projektien onnistumismahdollisuuksia. Alkuvuosina yrityksen suurin asiakas oli Nokia, jolle tehty alihankinta toi liikevaihdosta suurimmillaan 70-80 prosenttia. Kun yhtiö havahtui tästä seuraavaan riskiin, asiakaskuntaa alettiin kasvattaa.
Vuonna 2007 yhtiössä oli noin kymmenen työntekijää.
Helmikuussa 2009 Eficode ja Isossa-Britanniassa perustettu Autonomy tekivät kumppanuussopimuksen, jonka myötä Eficode alkoi myydä ja implementoida Autonomyn tiedonhaun automatisointiin keskittyviä tuotteita Suomessa. Kesäkuussa päättyneen tilikauden 3,6 miljoonan euron liikevaihdossa oli 54 prosenttia kasvua edelliseen vuoteen verrattuna. Työntekijöitä oli 55, joista osa työskenteli osa-aikaisesti. Yhtiön asiakkaat olivat pääosin suuria suomalaisia pörssiyrityksiä kuten Fonecta, Vaisala ja Pohjola-Pankki. Niille tarjottiin sekä ohjelmistokehitystä että konsultointia ketterien ohjelmistomenetelmien hyödyntämisessä.
Kun Nokia siirtyi vuonna 2011 käyttämään Windows-käyttöjärjestelmää, Eficode samoin kuin monet muutkin alihankkijat menettivät aiemmat työnsä ja yhtiön liikevaihto jämähti useaksi vuodeksi paikalleen. Marraskuussa 70 henkilöä työllistänyt Eficode osti enemmistöosuuden tanskalaisesta Videnhuset-yhtiöstä, joka toimi Tanskan lisäksi myös Isossa-Britanniassa. Kaupan myötä Eficodesta tuli suurin Hewlett Packardin Autonomy Corporation -tytäryhtiön ohjelmistotuotteiden jälleenmyyjä Pohjoismaissa. Eficoden asiakkaita olivat esimerkiksi teleoperaattorit, MTV3 ja Suomen Asiakastieto.
Vuonna 2014 Eficode eriytti devops-ohjelmistoihinsa liittyvän liiketoiminnan uuteen Deveo Oy -yritykseen. Sekä Deveo että Eficode kuuluivat Virkkalan omistamaan Tech Consulting Groupiin. Eficode tarjosi Deveon asiakkaille tuki-, käyttöönotto- ja konsultointipalveluita.
Vuonna 2015 devopsin kysyntä alkoi kasvaa.
2016–
Vuonna 2016 Tampereelle avattiin toimipiste, johon palkattiin lukuisia aiemmin Nokialla ja Microsoftilla työskennelleitä henkilöitä. Yhtiön liikevaihto kasvoi 25 prosenttia.
Huhtikuussa 2018 Eficode sai vähemmistöosakkaakseen pääomasijoittaja Bocapin, joka sijoitti yritykseen kuusi miljoonaa euroa. Sijoituksella oli tarkoitus auttaa Eficoden kansainvälistymistä. Eficoden tärkein tuote oli tekoälyä hyödyntävä DevOps Root Platform -ohjelmistotuotantoalusta ja siihen liittyvät palvelut. Yhtiö työllisti 235 henkilöä. Kesäkuussa päättyneen tilikauden liikevaihto kasvoi 54 prosenttia ollen 21 miljoonaa euroa. Summasta lähes kaikki tuli Suomesta. Eficode avasi uudet toimistot Alankomaihin ja Saksaan. Eficode toteutti Alibaballe mobiilimaksamiseen ratkaisun, jossa ePassi yhdistettiin Alipayhin ja joka tarjosi kiinalaisille turisteille turvallisen maksutavan suomalaisissa kaupoissa.
Toukokuussa 2019 Eficode osti tanskalaisen Praqma-yrityksen, joka toimi Tanskan lisäksi myös Ruotsissa ja Norjassa. Elokuussa Ilari Nurmi seurasi Risto Virkkalaa Eficoden toimitusjohtajana. Virkkala jatkoi Eficode hallituksen puheenjohtajana ja Tech Consulting Groupin toimitusjohtaja. Nurmi oli työskennellyt aiemmin Baswarella, Nokialla ja Innofactorilla.
Vuonna 2020 Eficode toimi seitsemässä maassa: Suomen lisäksi sillä oli toimistot Alankomaissa, Norjassa, Puolassa, Ruotsissa, Saksassa ja Tanskassa. Kesäkuussa 2020 päättyneen tilikauden liikevaihto oli 30,5 miljoonaa euroa ja tappio 1,3 miljoonaa euroa. Saksankielisten markkinoiden osuus liiketoiminnasta oli noin viidesosa. Eficoden saavutettavuusosaamiselle syntyi uutta kysyntää EU:n uuden saavutettavuusdirektiivin myötä. Syyskuussa yhtiö aloitti yhteistyön koodiarkistopalvelu GitHubin kanssa. Jälleenmyyjänä se tarjosi sekä GitHubin Enterprise -versiota että siihen liittyvää konsultointia. Enterprise-versio otettiin myös osaksi Eficoden omaa ROOT DevOps Platform -tuotetta.
Tammikuussa 2021 Eficode osti ruotsalaisen Atlassian-työkaluihin keskittyneen Riadan. Toukokuussa Eficode osti Atlassianin devops-työkaluihin keskittyneen Beecom AG:n Sveitsistä. Yhtiöllä oli yli 200 sveitsiläistä asiakasta, jotka työskentelivät muun muassa pankkialalla sekä autoteollisuuden, yrityspalvelujen ja tietoturvallisuuden parissa. Vuodessa Eficoden työntekijämäärä kasvoi sadalla: alkukesästä se työllisti yli neljäsataa työntekijää. Kesäkuussa tehtiin vuoden kolmas yrityskauppa: suomalainen Contribyte, joka oli erikoistunut ketterien menetelmien ja tuotehallinnan kehityspalveluihin.
Organisaatio
Eficode kuuluu Risto Virkkalan perustamaan Tech Consulting Group TCG -konserniin. Siihen kuuluu myös henkilöstöetujen sähköisiin maksupalveluihin erikoistunut ePassi.
Yrityksen pääkonttori on Helsingissä ja sillä on toimipisteet myös Tampereella, Alankomaissa Amsterdamissa, Norjassa Oslossa, Ruotsissa Göteborgissa, Malmössä, Sundsvallissa ja Tukholmassa, Saksassa Berliinissä ja Münchenissä, Sveitsissä Zürichissä ja Tanskassa Kööpenhaminassa ja Aarhusissa.
Pääkonttorin erikoisuuksiin kuuluu keittiö ja grilli, joilla tehdään yhdessä ruokaa sekä harrastuksia varten tehty elektroniikkalaboratorio, jota esimerkiksi työpaikan robottikerho käyttää.
Tuotteet ja palvelut
Eficode tuottaa asiakkaiden bisnestarpeita varten räätälöityjä web- ja mobiiliohjelmistoja, ohjelmistotuotannon tehostamiseen liittyviä Devops-palveluita sekä digitaalisia asiakaskokemuksia palvelumuotoilulla. Yhtiö on alustariippumaton, eli se rakentaa palveluitaan esimerkiksi Amazonin, Atlassianin, Dockerin, Googlen ja Microsoftin teknologioiden päälle.
Eficoden Devops-palveluiden tavoitteena on automatisoida ohjelmistokehitystä mahdollisimman paljon ja luoda kaikille työntekijöille yhteinen tuotantolinja, jolloin mobiilisovelluksiin voi lisätä uusia ominaisuuksia aiempaa nopeammin. Eficode on yhdistänyt devopsiinsa myös käyttöliittymän suunnittelun ja designin eli design systemsin. Eficoden luomaan tuotantolinjaan voidaan ulkoistaa ohjelmistokehitystä SaaS-mallin mukaisesti, jolloin koodaajien ei tarvitse miettiä omien työkalujensa toimivuutta. Eficode tarjoaa myös devops-koulutusta. Vuonna 2018 se sai asiakkaakseen Volvo Groupin, joka oli aiemmin ulkoistanut it-palvelunsa. Kun sen liiketoiminta kasvoi muun muassa itseohjautuvilla ajoneuvoilla ja sähköisillä kaupallisilla kuljetuspalveluilla, tarvittiin oma it-kehitysosasto, jota Eficode alkoi kouluttaa. Myös johtoa valmennettiin uuden liiketoiminnan johtamisessa.
Eficode on ollut osaltaan kehittämässä Robot Frameworkiä, joka on testiautomaatioprojekteihin soveltuva työkalu
The Sims 3: Yliopistoelämää
The Sims 3: Yliopistoelämää (The Sims 3: University) on Suomessa 5. maaliskuuta 2013 julkaistu, järjestyksessään yhdeksäs lisäosa The Sims 3 -simulaatiopeliin.
Pelissä pelaajat voivat lähettää siminsä opiskelemaan yliopistoon. Yliopistossa voi opiskella liiketaloutta, viestintää, taidetta, liikuntaa, tiedettä ja lääketiedettä sekä teknologiaa. Tutkinnon suorittamisen jälkeen sim aloittaa opiskelemansa alan työt korkeammalta tasolta ja paremmalla palkalla. Esimerkiksi arvosanalla 10 valmistunut sim pääsee välittömästi valitsemansa uran neljännelle tasolle ja palkka on 2,5-kertainen.
Opiskelun ohella simit voivat uudessa yliopistoympäristössä flirttailla kokkobileissä, verkostoitua ja keilailla. Uudet uravalinnat ovat taidekriitikko, urheiluagentti ja videopelien kehittäjä. Pelissä voi kuolla välipala-automaatin alle jäämiseen ja mielenosoituksessa.
Tomi Leivo (jääpalloilija)
Tomi Leivo (s. 21. toukokuuta 1971) on suomalainen jääpallovalmentaja ja entinen jääpalloilija. Hän edusti Suomessa ainoastaan kasvattajaseuraansa Narukerää, jossa Leivo pelasi Bandyliigaa 16 kauden aikana yhteensä 303 ottelua ja teki niissä 119 maalia. Lisäksi hän pelasi yhden kauden Norjan pääsarjassa Eliteserienissä. Leivo toimi Narukerän pelaajavalmentajana vuosina 2000–2004 sekä 2007–2009. Kaudella 2009–2010 hän oli mukana Akilleksen valmennusryhmässä.
Maria Simointytär
Maria Simointytär oli suomalainen runoilija. Häntä pidetään ensimmäisenä julkaisseena naisrunoilijana Suomessa. Hän kirjoitti vuonna 1683 uskonnollisen runon ”Orpolapsen vaikerrus” isättömistä lapsista.
Suomen kansallisbiografian mukaan hänestä ei tiedetä mitään.
Syklopropaani
Historiaa
Syklopropaanin löysi 1881 August Freund, joka myös esitti sen oikean rakenteen julkaisemassaan paperissa. Hän tuotti sitä antamalla 1,3-dibromopropaanin reagoida natriumin kanssa, mikä johti molekyylinsisäiseen Wurtz-reaktioon, ja tuotti suoraan syklopropaania. G. Gustavson paransi reaktion saantoa käyttämällä sinkkiä natriumin sijaan. Ennen kuin syklopropaanin anesteettiset ominaisuudet keksittiin 1929, sillä ei ollut kaupallisia käyttökohteita. Teollinen tuotanto alkoi vuoteen 1936 mennessä.
Rakenne
100px|left|Hiiliatomit muodostavat syklopropaanissa tasasivuisen kolmion. Syklopropaani on siis hiiliatomiensa suhteen tasomainen. Hiilten väliset 60° kulmat poikkeavat suuresti neljävalenssisen hiilen taipumuksesta muodostaa noin 109° kulmia, joten syklopropaanilla on paljon kulmajännitystä. Kulmajännitys voidaan todeta röntgensäteillä tehtävillä elektronitiheysmittauksilla, joissa nähdään hiilten välisten kovalenttisten sidosten taipuminen. Jännittyneet sidokset tekevät syklopropaanista tavallista alkaania helpommin reagoivan. Syklopropaani muuttuu hitaasti propeeniksi.
Valmistus ja reaktiot
Syklopropaania valmistetaan 1,3-diklooripropaanista sinkin ja natriumjodidin avulla. Sille ovat tyypillisiä reaktiot, joissa sen rengasrakenne avautuu. Näin käy sen reagoidessa muun muassa bromin, vetybromidin, vedyn ja rikkihapon kanssa. Yhdistettä voidaan käyttää orgaanisessa synteesissä.
Käyttö
Syklopropaania on käytetty lääketieteessä muun muassa anestesiaan hengitettynä, koska se on tehokas ja vain lievästi myrkyllinen. Sen käytöstä on luovuttu, koska syklopropaanin ja ilman seos on herkästi räjähtävää ja se saattoi myös aiheuttaa sydämen rytmihäiriöitä.
Kaapo Murros
Kaapo Taavetti Murros (vuoteen 1895 David Gabriel Ahlqvist; 29. heinäkuuta 1875 Tampere – 17. maaliskuuta 1951 Tampere) oli suomalainen toimittaja, kirjailija, teatterinjohtaja ja kääntäjä. Myöhemmin hän oli sosialidemokraattien kansanedustajana, suoritti oikeustutkinnon ja toimi sitten asianajajana ja Tampereen kaupunginvoutina.
Markku Palmroos
Markku Palmroos (s. 27. elokuuta 1960 Helsinki) on suomalainen jalkapallovalmentaja ja entinen maalivahti.
Kaapo Murros
Elämänvaiheet
Murroksen vanhemmat olivat seppä David Nestor Ahlqvist ja Juliana Vilhelmina Dahlberg. Hän pääsi ylioppilaaksi Tampereen reaalilyseosta 1895 ja opiskeli jonkin aikaa Helsingin yliopistossa mutta ryhtyi sitten toimittajaksi. Murros oli Aamulehden toimittajana 1898–1900, jonkin aikaa Tampereen Sanomain vastaavana toimittajana ja sen jälkeen ensin Päivälehden toimittajana Helsingissä ja sitten Kalevan toimittajana Oulussa 1901–1902.
HMS Victory
HMS Victory oli Britannian kuninkaallisen laivaston 100-tykkinen ensimmäisen luokan linjalaiva. Se oli Trafalgarin taistelussa 21. lokakuuta 1805 amiraali Horatio Nelsonin lippulaiva, jonka kannella hän sai kuolettavan osuman tarkka-ampujan luodista. Alus on ainoa nykypäivään asti säilynyt Ranskan vallankumoussotiin ja Napoleonin sotiin osallistunut sotalaiva maailmassa. Victory on edelleen kuninkaallisen laivaston komentajan lippulaiva ja nimellisesti palveluksessa.
Kaapo Murros
Elämänvaiheet
Murros joutui lähtemään Suomesta vuonna 1902 vastustettuaan laittomia asevelvollisuuskutsuntoja. Hän siirtyi Yhdysvaltoihin ja oli Amerikan Päivälehden, Siirtolaisen, Työmiehen ja Soihdun toimittajana 1902–1906. Murros palasi Suomeen 1906 ja oli sitten Sosialisti-lehden toimittajana Turussa 1906–1907, Kansan lehden päätoimittajana Tampereella 1907–1909 ja vielä Sosialisti-lehden päätoimittajana kahteen otteeseen 1907 ja 1910.
Markku Palmroos
Palmroos voitti pelaajaurallaan neljä Suomen-mestaruutta, kolme Suomen Cupia ja pelasi Suomen maajoukkueessa. Hänet muistetaan myös jykevän kokoisena maalivahtina.
HMS Victory
Valmistus
Seitsenvuotisen sodan aikana laivaston esikunta teki 6. kesäkuuta 1759 päätöksen laivaston täydentämisestä kahdellatoista uudella Sir Thomas Sladen suunnittelemalla aluksella. Esikunta hyväksyi 14. kesäkuuta Sladen suunnitelmat aluksista ja tilausvaltuutus annettiin 7. heinäkuuta. Victory tilattiin 24. kesäkuuta 1759 Chathamin telakalta, missä köli laskettiin 23. heinäkuuta 1759 päärakennusmestarina John Lock. Alus nimettiin 30. lokakuuta 1760 annetun Amiraliteetin määräyksen mukaisesti Victoryksi sodassa saatujen voittojen kunniaksi.
Kaapo Murros
Elämänvaiheet
Kansanedustajana ollessaan Murros alkoi opiskella oikeustiedettä, suoritti oikeustutkinnon 1913 ja sai varatuomarin arvon 1918. Murros toimi asianajajana Tampereella 1913–1922 ja Vilppulassa 1923–1928. Välillä hän ehti olla vuonna 1923 Tampereen raastuvanoikeuden vt. oikeusneuvosmiehenä ja Korpilahden piirin vt. nimismiehenä. Oltuaan Vilppulan piirin vt. nimismiehenä 1926–1927 Murros toimi viimeksi Tampereen kaupungin toisena kaupunginvoutina 1928–1942 aina eläkkeelle siirtymiseensä saakka.
Markku Palmroos
Pelaajaura
Palmroos aloitti pelaajauransa aikuisten tasolla Helsingin Ponnistuksessa II Divisioonassa kaudella 1980. Vaikka hän pelasi maalivahtina, pääsi hän kolmen Ponnistus-kautensa aikana kahdesti myös maalintekijätilastoihin. Kaudeksi 1983 Palmroos siirtyi Helsingin Jalkapalloklubiin, jota hän edusti suuren osan pelaajaurastaan. Lisäksi Palmroos edusti pääsarjassa OTP:tä, Kumua, TPS:ää ja Jaroa.
HMS Victory
Valmistus
Aluksen rakentamisesta vastannut mestari Lock kuoli vuonna 1762, jolloin hänen tilalleen tuli Edward Allin. Sodan päättyessä 1763 osa telakan työntekijöistä irtisanottiin, mikä hidasti töitä aluksella. Alus laskettiin vesille 7. toukokuuta 1765. Rungon, mastojen ja puomien rakentaminen maksoi 57 748 puntaa 1 šillingin ja 7 pennyä, johon lisättiin 5 426 puntaa 1 šillinki ja 5 pennyä takilointiin ja varustamiseen. Aluksen valmistumisen aikaisena aseistuksena oli 30 kappaletta lyhyitä 42 naulan tykkejä, 28 kappaletta keskipitkiä 24 naulan tykkejä, 30 kappaletta pitkiä 12 naulan tykkejä ja 12 kappaletta 6 naulan tykkejä.
Markku Palmroos
Pelaajaura
HJK:ssa hän voitti yhteensä neljä Suomen mestaruutta vuosina 1985, 1987, 1988 ja 1992 sekä kolme Suomen Cupia 1984, 1993 ja 1996. Kaudella 1987 Palmroos piti maalinsa puhtaana 827 minuuttia, mikä oli tuolloin pääsarjatason ennätys.
Kaapo Murros
Elämänvaiheet
Kirjailijanuransa Murros aloitti jo 1899 Kalevala-aiheisella runoelmallaan Marjatta: Neljä laulua. 1900-luvun alussa hän julkaisi useita poliittisaiheisia kirjoja ja hän oli myös vuoden verran Tampereen työväen teatterin johtajana 1909–1910. Myöhemmin 1930- ja 1940-luvulla Murros julkaisi muutaman näytelmän, runoja ja Tampereen historiaa käsitelleitä novellikokoelmia sekä tutkielmia. Murros oli perustamassa Tampere-Seura-nimistä kotiseutuyhdistystä 1937, ja hän toimi yhdistyksen julkaiseman Tammerkoski-lehden päätoimittajana 1938–1947.
HMS Victory
Valmistus
Koepurjehduksen jälkeen alusta ei kuitenkaan otettu palvelukseen, vaan se siirrettiin reserviin. Alus ankkuroitiin niin kutsutulle Gillingham Watersin alueelle, kunnes Ranska liittyi mukaan Yhdysvaltain vapaussotaan. Vuonna 1768 aluksella todettiin vuoto ja se siirrettiin 7. maaliskuuta Chathamin telakalle tiivistettäväksi. Kaksi viikkoa myöhemmin alus palautettiin ankkuripaikalleen, mistä se siirrettiin 18. toukokuuta 1771 Chathamin telakalle kunnostettavaksi ja laskettiin vesille 10. lokakuuta. Työ maksoi 4 276 puntaa 9 šillinkiä ja 9 pennyä.